<translate>  Endometriosis na wetin we dey call invisible sickness so wen I say dis tin dey do me me, pipo dey say na lie! See as you package, na how Theodora dey describe how pipo dey see di sickness. She say e don affect her for work and even her social life. She say she no get any relationship because pipo feel say she fit no born pikin. Di pain sef no dey give warning as e fit come anytime weda she dey period or not. She say one time wen di palava worry her for office, pesin for her office tell her say na spiritual problem she get. She come explain say no, na medical problem wey be endometriosis, but di man no know wetin e be and statistics show say one out of ten women get am, dat na im come ginger her to tok about am so pipo go know. 